
IMETEC Lygintuvas IM-9692M
Naudojimo instrukcija
Mielas naudotojau,

IMETEC dėkoja, kad renkatės šį produktą. Mes esame užtikrinti, kad jūs įvertinsite kokybę, patikimumą ir dėmesį pirkėjui; tai veiksniai, atsižvelgiant į kuriuos produktas buvo sukurtas ir pagamintas. Naudojimosi instrukcijos buvo parengtos remiantis Europos standartu EN 62079.

SVARBU!

Informacija ir nurodymai saugiam naudojimui.

Atidžiai perskaitykite nurodymus ir perspėjimus, pateiktus šiose naudotojo instrukcijose, ir jas išsaugokite jei ateityje iškiltų klausimų. Instrukcijos nurodo produkto veikimo ir saugumo aspektus, svarbius jo instaliacijai, naudojimui ir priežiūrai.

SAUGUMO INSTRUKCIJOS

· Išpakavę prietaisą, įsitikinkite, kad jis nepažeistas ir nematyti jokių apgadinimo žymių po transportavimo. Jei kyla abejonių, nebenaudokite prietaiso ir pristatykite jį įgaliotam IMETEC aptarnavimo centrui. 
· Įpakavimo medžiagos nėra skirtos žaidimams! Plastikinius maišelius laikykite toliau nuo kūdikių ir mažų vaikų, kurie gali uždusti su jais žaisdami.
· Nenaudokite adapterių ar ilgintuvų, jei kištukas netinka jūsų elektros lizdui. Leiskite elektrikui pakeisti netinkantį elektros lizdą.

· Prietaisas privalo būti naudojamas tik pagal paskirtį, t.y., kaip lygintuvas, skirtas namų reikmėms. Bet koks kitas naudojimas laikomas netinkamu ir dėl to pavojingu. Gamintojas neprisiima atsakomybės dėl žalos, padarytos netinkamai, neteisingai ar neracionaliai naudojant prietaisą.
· Jei prietaisas brokuotas ar veikia blogai, išjunkite jį ir nebenaudokite. Nemėginkite jo taisyti patys. Susisiekite su autorizuotu IMETEC aptarnavimo centru, kurio darbuotojai pataisys prietaisą arba suteiks informacijos apie reikalingas pakeisti dalis. Jei nesilaikysite šių nurodymų, prietaiso saugumas gali būti sumažėjęs.
· Jei nuspręstumėte nebenaudoti šio prietaiso, pasirūpinkite, kad jis nebeveiktų: ištraukę kištuką iš elektros lizdo perpjaukite laidą. Taip pat pašalinkite visas pavojingas jo dalis, kad jos negalėtų pakenkti vaikams, jei jie susigundytų pažaisti su prietaisu.
· Kad išvengtumėte pavojingo perkaitimo, visiškai išvyniokite maitinimo laidą.

· Lygintuvą bei jo padėklą naudokite ir laikykite ant stabilaus paviršiaus. Nenaudokite prietaiso, jei jis buvo nukritęs, matomi akivaizdūs pažeidimai arba iš jo teka vanduo. 

· Elektrinis prietaiso saugumas užtikrinamas tik tuomet, kai prietaisas įjungtas į tinkamai įžemintą elektros sistemą. Tai pagrindinis saugumo reikalavimas. Gamintojas neprisiima atsakomybės dėl žalos, kilusios tinkamai neįžeminus elektros sistemos.

· Prieš valydami prietaisą įsitikinkite, kad jis išjungtas iš elektros tinklo.

· Niekada nelieskite prietaiso šlapiomis ar drėgnomis rankomis ar kojomis.

· Nesinaudokite prietaisu, kai esate basomis kojomis

Šiuo prietaisu gali naudotis ne jaunesni nei 8 metų amžiaus vaikai, asmenys su sutrikimais, kai jie prižiūrimi atsakingo asmens ir yra supažindinti su prietaiso naudojimo taisyklėmis. 
Neleiskite vaikams žaisti su prietaisu. Vaikai negali valyti prietaiso be suaugusiųjų priežiūros.

Prietaisą ir jo laidą laikykite vaikams iki 8 metų nepasiekiamoje vietoje, ypač saugokite vaikus prietaisui veikiant ar vėstant.

Neįmerkite prietaiso ar kroviklio į vandenį ar bet kokį kitą skystį

Nepalikite prietaiso greta lengvai užsidegti galinčių objektų.

Nepalikite prietaiso įjungto, jei juo nesinaudojate. Jei prietaisas nenaudojamas, ištraukite kištuką iš elektros lizdo.

Netraukite laido ar prietaiso norėdami ištraukti kištuką iš elektros tinklo.

Nepalikite prietaiso ten, kur jis gali būti paveiktas oro sąlygų (lietaus, saulės ir kt.).

Nepalikite prietaiso be priežiūros, kai jis yra įjungtas. 

Nespauskite garų mygtuko, kai prietaisas pastatytas ant padėklo.

Nenaudokite cheminių valymo ar kalkių šalinimo priemonių bei kvapnių skysčių.

SVARBI INFORMACIJA

Naudokite tik distiliuotą vandenį!
Nenaudokite cheminių valymo ar kalkių šalinimo priemonių bei kvapnių skysčių. Jie gali pažeisti prietaisą.

Virintuve jau gali būti vandens, nes, prieš parduodant,  kiekvienas prietaisas yra patikrinamas.

Prieš pirmą kartą naudodami lygintuvą, tarp jo ir lyginamo daikto turėtumėte padėti audinio skiautę.

Prieš lyginimą, į orą išleiskite šiek tiek garų, kad pašalintumėte galimai susikaupusias nuosėdas.

PRIETAISO APRAŠYMAS

Kad įsitikintumėte, ar komplektas yra pilnas, peržvelkite pateiktus paveikslus [Fig. A].

1. Įjungimo / išjungimo jungiklis (0 – 1)   [image: image3.jpg]



2. Garų indikatorius  [image: image4.jpg]



3. Garų reguliavimo ratukas

4. Vandens lygio indikatorius  [image: image5.jpg]



5. ECO jungiklis           

6. Kištukas

7. Bakelio dangtelis

8. Lygintuvo padėklas
9. Pado temperatūros indikatorius   [image: image6.jpg]



10. Temperatūros reguliavimo ratukas

11. Garų mygtukas

12. Gaubtuvo dangtelis

13. Valymo gaubtuvas

PRIEŠ NAUDOJIMĄ

Skalbinius, kuriuos ketinate lyginti, suskirstykite pagal tarptautinius žymėjimus ant etikečių arba pagal audinį. Lyginti pradėkite nuo tų drabužių, kuriems reikalinga žema temperatūra, tokiu būdu sutaupysite laiko, nes lygintuvas greičiau įkaista, nei atšąla. 

Sintetika, akrilas, nailonas, poliesteris: žema temperatūra;


Šilkas, vilna: vidutinė temperatūra;

Medvilnė, linas: aukšta temperatūra;

Nelyginamas audinys.

BAKELIO PRIPILDYMAS

Pakelkite vandens bakelio dangtelį (7) ir pripildykite vandens. Neperpildykite jo. Uždarykite dangtelį.

LYGINIMAS

· Kištuką (6) įkiškite į tinkantį elektros lizdą.

· Paspauskite įjungimo/išjungimo jungiklį (1).

· Nustatykite lyginimo temperatūrą (10): atsižvelkite į tarptautinius žymėjimus etiketėse. Palaukite, kol temperatūros lemputė išsijungs (9).

· Pasukite garų ratuką (3) ir nustatykite norimą garų kiekį.

· Kai garai bus paruošti, lemputė (2) liks degti. Dabar galite pradėti lyginti. Lyginimo metu garų lemputė (2) ir lygintuvo temperatūros lemputė (9) užsidegs arba išsijungs; tai reiškia, kad prietaisas palaiko optimalų slėgį ir temperatūrą.

· Jei norite lyginti su garais, paspauskite garų mygtuką (11).

· Jei norite lyginti be garų, garų mygtuko nespauskite.

Kad išvengtumėte lašėjimo ar vandens ištekėjimo iš lygintuvo, garų mygtuką naudokite tik lygindami aukštoje temperatūroje.

ECO FUNKCIJA

Prietaise įmontuota speciali nauja technologija, optimizuojanti garų gaminimą ir taupanti elektros energiją. Kad aktyvuotumėte šią funkciją, paspauskite Eco jungiklį (5). Šią funkciją rekomenduojama aktyvuoti lyginant delikačius audinius (šilką, vilną ir ploną medvilnę).
BAKELIO PILDYMAS LYGINIMO METU

· Jei bakelyje vandens lygis nukrenta iki minimalaus lygio, užsidega vandens lygio lemputė (4) ir lygintuvas nustoja leisti garus.

· Pakelkite vandens bakelio dangtelį ir pripildykite vandens. Neperpildykite. Uždarykite dangtelį.

· Dabar prietaisas gali būti toliau naudojamas.

VIRINTUVO VALYMAS

Virintuvą valyti reikia reguliariai, t.y. bent kas 3 mėnesius.

Kai virintuvą reikia valyti, garų lemputė (2) užsidegs ir degs 20 sekundžių, kai lygintuvas bus įjungtas. Lemputė liks degti ir jūs galite pradėti lyginti.

Garų lemputė užsidegs visada, kai lygintuvas bus įjungiamas, kol neišvalysite virintuvo.

Virintuvą valykite tik tuomet, kai lygintuvas visiškai atšalo. Valymo eiga:

· Ištraukite kištuką (6) iš lizdo.

· Virintuvą laikykite virš praustuvo.

· Papurtykite jį, kad kalkės iškristų (Fig. B).

· Nuimkite ant virintuvo pagrindo esantį gaubtuvo dangtelį (12): sukite prieš laikrodžio rodyklę (Fig. C).

· Naudodamiesi moneta, atsukite valymo gaubtuvą (13): sukite prieš laikrodžio rodyklę (Fig. D).

· Pro skylutę išpilkite vandenį ir kalkių nuosėdas.

· Dar kartą papurtykite virintuvą, kad išbėgtų likęs vanduo ir kalkės.

· Naudodamiesi moneta, užsukite valymo gaubtuvą (13): sukite laikrodžio rodyklės kryptimi.

· Užsukite gaubtuvo dangtelį (12): sukite laikrodžio rodyklės kryptimi.

PASTABA:

· Nesukite valymo gaubtuvo (13) pernelyg stipriai, nes galite pažeisti įsukimo angą.

· Virintuvo valymui nenaudokite jokių valymo ar dezinfekavimo priemonių, nukalkinimo skysčių, acto ar kitokių priemonių.

· Valymą atlikite tik virintuvui visiškai atšalus, bent po 4 valandų nuo jo išjungimo. 


Po valymo bakelį visuomet pripildykite vandens. To reikalaujama siekiant išvengti perkaitimo.

PO NAUDOJIMO

· Paspauskite įjungimo/išjungimo jungiklį (1).
· Iš lizdo ištraukite kištuką (6).
· Prieš paguldydami lygintuvą, palaukite, kol jis visiškai atvės. Vandens bakelio ištuštinti nebūtina.

PASTABA:

Jei lygintuvo neketinate naudoti keletą savaičių, virintuvą ištuštinkite: palaukite, kol jis atšals, apverskite aukštyn kojomis ir išleiskite visą vandenį.

PRIEŽIŪRA

Lygintuvo valymas:

Prieš valydami prietaisą, jį išjunkite. Kištuką ištraukite iš lizdo.

Jei reikia, lygintuvą galite valyti drėgna šluoste. Nenaudokite valymo priemonių, kurios galėtų pažeisti ar subraižyti paviršių. Prieš vėl naudojant prietaisą, patikrinkite, ar visos jo dalys yra visiškai sausos.

NETINKAMO NAUDOJIMUI PRIETAISO PAŠALINIMAS

Produkto įpakavimo medžiagos pagamintos iš perdirbamų medžiagų. Pašalinkite jas tinkamu, aplinką tausojančiu būdu.


Laikantis Europos Standarto n. 2002/96/EC instrukcijų, panaudoti elektriniai prietaisai privalo būti pašalinami tinkamu būdu. Tai reiškia, kad prietaiso gamybos metu panaudotos medžiagos gali būti utilizuotos siekiant išvengti žalos aplinkai. Susisiekite su savo vietine atliekų tvarkymo įmone ar prekybininku dėl papildomos informacijos.
APTARNAVIMO CENTRAS IR GARANTIJA 

Jei prietaisas sugestų ar jums prireiktų jo dalių, kreipkitės į autorizuotą IMETEC techninės apžiūros centrą.

Šiam prietaisui suteikiama gamintojo garantija. Smulkesnė informacija pateikta garantiniame lapelyje.

Garantija anuliuojama, jei naudotojas nesilaiko šiose instrukcijose nurodytų taisyklių arba netinkamai naudoja prietaisą.

� HYPERLINK "http://www.krinona.lt/" ��UAB „Krinona“ autorizuotas techninės priežiūros (serviso) centras


Šiaulių g. 50, Kaunas


tel.: (8-37) 215104


www.krinona.lt�








